open-index/open-wikipedia-markdown huggingface dataset:
Pietinė Palenkės žemuma

**Pietinė Palenkės žemuma** () - makroregionas esantis rytų Lenkijoje, Mazovijos ir Liublino vaivadijose. priklausantis Šiaurinės Europos žemumos, Vidurinės Lenkijos žemumai. Aukščiausia vieta 223 metrų aukštyje virš jūros lygio. Šiaurėje ribojasi su Vakarinio Bugo upe, vakaruose su Vyslos upe, pietuose su Liublino aukštumomis, rytuose su Vakarų Polese ir šiaurėje su Šiaurine Palenkės žemuma. Didžiausi regione esantys miestai yra Sedlcos, Palenkės Biala, Mazovijos Minskas, Lukuvas, Palenkės Sokoluvas, Palenkės Radzinas ir Lubartuvas. 

## Mezoreljefai

* Palenkės Bugo kanjonas
* Kalušino aukštuma
* Vengruvo žemėjimas
* Sedlcų aukštuma
* Želechuvo aukštuma
* Lukuvo lyguma
* Vepšo paslėnis
* Lubartuvo aukštuma
Palenkės Bugo kanjonas

**Palenkės Bugo kanjonas** () - mezoreljefas esantis rytų Lenkijoje, apimantis Vakarinio Bugo upę, išsidėstęs Palenkės, Mazovijos ir Liublino vaivadijose bei vakarų Baltarusijos, Bresto srityje. Šiaurėje ribojasi su Drohičino aukštuma, šiaurės vakaruose su Aukštutinės Mazovijos aukštuma, vakaruose su Bugo žemupio slėniu, pietryčiuose su Lukuvo lyguma, pietuose Sedlcų aukštuma, rytuose ribojasi su Bresto Polese. 

Regionas užiima 673 km² plotą. Kanjono plotis vietomis siekia nuo 1,5 km iki 4 km, o krantų aukštis 20-30 metrų. 1993 m. buvo įkurtas Palenkės Bugo kanjono kraštovaizdžio parkas, o 1994 m. Bugo kraštovaizdžio parkas. Regiono teritorijoje yra Drohičino miestas.
Sedlcų aukštuma

**Sedlcų aukštuma** () - mezoreljefas esantis rytų Lenkijoje, Mazovijos ir Liublino vaivadijose. Šiaurės vakaruose ribojasi su Volomino lyguma, vakaruose su Vengruvo žemėjimu, pietuose su Lukuvo lyguma, rytuose ir šiaurėje su Palenkės Bugo kanjonu. Regiono plotas sudaro 2502 km². Žemiausia vieta yra 160 m aukštyje virš jūros lygio, o aukščiausia 200 m aukštyje virš jūros lygio. Didžiausi regiono miestai Sedlcos, Palenkės Sokoluvas ir Losicė.
FIBA Okeanijos Čempionatas 2009

**2009 m. [[FIBA Okeanijos čempionatas|Okeanijos krepšinio čempionatas]]** buvo 20-as FIBA organizuotas Okeanijos krepšinio čempionatas. Jis vyko rugpjūčio 23 - rugpjūčio 25 dienomis Australijoje ir Naujojoje Zelandijoje. Čempionate 2 komandos žaidė tik 2 rungtynes.

Čempionato miestai: Australijoje - Sidnėjus ir Naujojoje Zelandijoje - Velingtonas

## Rungtynių rezultatai

## Patekimas į kitus čempionatus
Nepaisant to, kad Australija pralaimėjo, ji kartu su Naująja Zelandija pateko į 2010 m. pasaulio krepšinio čempionatą.
Stirlingas

**Stirlingas** () – miestas Škotijoje; Stirlingo srities centras. Miestas susitelkęs apie tvirtovę ir viduramžių senamiestis prie Forto upės. Istoriškai Stirlingas buvo svarbus kaip „vartai į Hailandą“, nes yra ant ribos tarp Škotijos aukštumų ir žemumų ir buvo apibūdinamas kaip sagė, kuri sujungia lygumas ir kalnus. Kadangi čia buvo arčiausiai Forto žiočių buvusi brasta, miestas buvo dažnai puolamas. Stirlingo žvėris yra vilkas, kuriuo jis dalinasi su Roma. Pagal legendą, miestą užpuolus vikingams sustaugė vilkas ir perspėjo miestiečius.

## Istorija
Stirlingas buvo viena iš Škotijos sostinių. Mieste yra didžioji salė (atstatyta 1999 m.), Renesanso rūmai (atstatyti 2011 m.) pilyje, kurie varžėsi su kitais to meto pastatais Europoje. Stirlinge yra Šv. Rudės bažnyčia, kur Jokūbas VI buvo karūnuotas Škotų karaliumi 1567 m. liepos 29 d. Šioje bažnyčioje ir dabar vyksta pamaldos kiekvieną sekmadienį.

Stirlingas yra vietinės valdžios, švietimo, mažmeninės prekybos ir lengvosios pramonės centras. 2008 m. Stirlinge gyveno 33 710 gyventojų. Didesnėje urbanistinėje srityje, kuriai priklauso Alano tiltas ir Banokburnas, gyvena 45 750 žmonių. Stirlingas yra mažiausias Škotijos miestas (city). Miesto teisės buvo suteiktos 2002 m.

## Sportas
* Stirling Albion FC futbolo klubas.
* King's Park FC buvęs futbolo klubas.
* „Forthbank“ stadionas, talpinantis 3 808 žiūrovus.

## Išnašos
Lo Manthangas

**Lo Manthangas** () – miestelis šiaurės Nepale, Tibeto kalnyne; istorinės Mustango karalystės sostinė. Čia vyrauja budistai, tibetiečiams giminingi nevarai ir lobai. Miestelis apjuostas plūkto molio siena, yra XV a. statyti karaliaus rūmai, keturios šventyklos. Apylinkėse rasta urvų su senoviniais (nuo XIII a.) budistiniais įrašais, piešiniais, skulptūrų, stūpų liekanomis.

## Istorija

Lo Manthangas įkurtas 1380 m. ir buvo Mustango sostine (oficialiai iki 2008 m.). Pro miestą ėjo svarbus prekybinis kelias tarp Tibeto ir Indijos.


Mustang-Lo Manthang-02-gje.jpg
Lo Manthang Royal Palace.JPG|Karalių rūmai
Mustang-Lo Manthang-11-Dachausflug-2015-gje.jpg
Mustang-Lo Manthang-69-Treppe-2015-gje.jpg
Mustang-Lo Manthang-19-Lhakhang-2015-gje.jpg
Mustang-Lo Manthang-78-Haus-2015-gje.jpg
Mustang-Lo Manthang-Choerten-16-2015-gje.jpg
Mustang-Lo Manthang-Fenster-08-2015-gje.jpg
Mustang-Lo Manthang-Gebetsmuehlen-06-2015-gje.jpg


## Šaltiniai
Branduolinio ginklo neplatinimo sutartis

**Branduolinio ginklo neplatinimo sutartis** (; sutrumpintai: **NPT**) – tarptautinė sutartis, kuria siekiama išvengti branduolinio ginklo ir su jo gamyba susijusių technologijų platinimo, skatinti taikų branduolinės energetikos naudojimą ir siekti branduolinio nusiginklavimo. Sutartis buvo priimta 1968 m. liepos 1 d., po penkerius metus trukusių derybų Ženevoje įsteigtame specialiame komitete, ir įsigaliojo 1970 m.

Konvenciją ratifikavusios branduolinį ginklą turinčios šalys (branduolinės valstybės) pasižada jo neplatinti ir siekti nusiginklavimo, o likusios šalys – naudoti branduolines technologijas taikiais tikslais, laikantis Tarptautinės atominės energijos agentūros reikalavimų. 1995 m. buvo susitarta sutartį pratęsti neribotam laikui.

2012 m. duomenimis, sutartį yra priėmę 190 valstybių. Tarp to nepadarusių išlieka Indija, Pakistanas ir Izraelis, o Šiaurės Korėja paskelbė pasitraukianti 2003 m.

NPT stipriai kritikuoja Indija ir kitos nebranduolinės šalys bei NVO dėl nelygiaverčio valstybių traktavimo, padalinant jas į turinčias ir neturinčias branduolinį ginklą, bei neaiškaus branduolinių valstybių pažado nusiginkluoti įgyvendinimo.

## Susiję straipsniai
* Branduolinio ginklo dalijimasis
* Dalinio branduolinių bandymų uždraudimo sutartis
* Visuotinio branduolinių bandymų uždraudimo sutartis
* New START

## Šaltiniai

## Nuorodos

* Sutarties tekstas: lietuvių k., anglų k.
Geležinis Vilkas (organizacija)

**Geležinis vilkas** – sukarinta organizacija, vienijusi Lietuvos prezidento Antano Smetonos priešininkus, diktatūrinės valdžios ir Augustino Voldemaro šalininkus, voldemarininkus.

Karininkas Algirdas Sliesoraitis sukūrė organizaciją Geležinis vilkas 1927 metų pabaigoje ir vėliau tapo jo štabo viršininku. Organizacija buvo įregistruota Kaune ir provincijoje kaip sporto klubas. Iš pradžių tikslas buvo Lietuvoje stabilizuoti padėtį po 1926 m. gruodžio 17-osios d. perversmo, ginti esamą Vyriausybę ir ją saugoti nuo bet kokios partinės įtakos. Tam labai pritarė tautininkas kunigas Vladas Mironas, o Augustinas Voldemaras tuo tarpu nesidomėjo.

1929 m. parengtame statute atsirado nuostata: Geležinis Vilkas nėra partija ar sąjunga su tam tikra parengta ir vykdoma programa, bet yra aktyvi sargyba, vidaus kariuomenė. (…) Ji skirta kovai su antitautiškumu ir svetimu priešvalstybiniu gaivalu.Organizacija pradėjo ginkluotis. Jos vadu buvo laikomas Lietuvos prezidentas Antanas Smetona, tačiau iš tikrųjų ji tapo vis labiau pavaldi ministrui pirmininkui Augustinui Voldemarui.

Daug voldemarininkų buvo karo aviacijos lakūnai. Lietuvos karo aviacijos pirmaisiais kūrimosi metais buvo svetimtaučių lakūnų, anglų, vokiečių ir rusų, tačiau po 1926 m. gruodžio 17 d. perversmo kariuomenėje augo patriotinės nuotaikos.

Voldemarininkai leido savaitraštį Tautos kelias.

1934 m. dalyvavo nepavykusiame kariniame perversme.

## Nuorodos
* Aras Lukšas. Lietuviškas duumviratas: pabaigos pradžia. 
* Aušra Jurevičiūtė. Lietuvos Kariuomenės Kūrėjų Savanorių Sąjunga ir jos vaidmuo vidaus politikoje 1927–1940 metais.
* 
* Bernardas Gailius. Sąmokslų teorija ir praktika: P.Šileikos byla (II).
* Mindaugas Sereičikas. Lietuvos karo aviacijos karininkai 1934 m. birželio 6-7 d. sukilime: tarp pilietinės savimonės ir kariškio statuso.
* Alan Oliver Goetz. The Iron Wolf: Lithuanian Fascism (1927-1941) - Fascist Movements in the Baltic States I. 

## Šaltiniai
Pagrobimas (2008 filmas)

**Pagrobimas** (, , dar žinomas kaip „96 valandos“) – prancūzų 2008 m. veiksmo detektyvinis trileris. Pagrindiniame vaidmenyje – Liam Neeson. Filmą režisavo Pierre Morel, prodiusavo Luc Besson. Filme pasakojama apie buvusį CŽV agentą, kuris turi išgelbėti albanų nusikaltėlių pagrobtą dukrą.

## Istorija
Filmą sukūrė prodiuserio ir scenaristo Luc Besson kompanija „EuropaCorp“. Pagrindinio veiksmo filmo herojaus vaidmeniui atlikti pakviestas Liam Neeson. Filmavimo vietos: Los Andželas ir Paryžius. Filmo premjera įvyko Prancūzijoje 2008 m. vasario 28 d. Tarptautinis filmo pavadinimas anglų kalba − „Taken“. Kai kuriose šalyse jo pavadinimas buvo „96 valandos“. Filme yra tipiškų veiksmo filmams smurto, šaudynių, lenktynių epizodų, daug mirties ir kraujo vaizdavimo. Filmas buvo komerciškai sėkmingas. Jo biudžetas siekė 26,5 mln. JAV dolerių, pasaulyje filmas surinko apie 225 mln. JAV dolerių pajamų. 2012 m. lapkričio 3 d. pristatytas filmo tęsinys „Pagrobimas 2“ su tais pačiais aktoriais ir veikėjais, kuriame pasakojama albanų keršto istorija. 2015 m. sukurtas antras tęsinys „Pagrobimas 3“

## Siužetas

CŽV agentas Brajanas Milsas (akt. Liam Neeson) kažkada turėjo šeimą, tačiau agento darbas ją sugriovė. Žmona Lenora (akt. Famke Janssen) jį paliko ir ištekėjo už turtuolio Stiuarto. Kartu pasiėmė dukterį Kim (akt. Maggie Grace). Brajanas pasitraukė iš aktyvios tarnybos tam, kad kuo daugiau galėtų turėti galimybių matytis su dukterimi. Jis yra ir mylimas, bet kartu ir nepakenčiamas dėl savo įtarumo ir pavydumo. Kim sukako 17 metų, ji nori pakeliauti po pasaulį. Kartu su drauge Amanda ji nori išvykti į Europą. Brajanas tuo labai susirūpina, nes jis nujaučia, kad gyvendamos Kalifornijoje ir turtingoje aplinkoje, nei buvusi žmona, nei duktė nesupranta, koks gali būti tikrasis pasaulis. Lenora ir Kim jį laiko naivuoliu, kurio paties suvokimą sugriovė buvęs darbas.

Išgavus Brajano leidimą, Kim ir Amanda išvyksta į Paryžių. Kim ignoruoja Brajano perspėjimus ir dar bando jį apgauti, nes tikrasis kelionių maršrutas apima ne vien Paryžiaus muziejus. Paryžiaus oro uoste merginos susipažįsta su padoriu jaunikaičiu. Kartu su juo jos nuvyksta prie išnuomoto būsto ir išduoda buto numerį, bei tai, kad yra vienos. Susirūpinęs Brajanas skambina dukteriai, tačiau kaip tik skambučio metu į butą įsiveržia nepažįstamieji. Jie pagrobia abi merginas. Per telefoną Brajanas išgirsta tik nesuprantamą kalbą ir dukters klyksmą. Įrašęs, ką girdėjęs, ir perdavęs savo draugams, jis iš jų sužino, kad buvo kalbama albaniškai, kad pagrobėjas − albanų gaujos vadas Paryžiuje. Ši gauja užsiima žmonių grobimu ir pardavimu į prostituciją. Brajanas turi 96 valandas tam, kad spėtų surasti dukterį, nes paprastai po tiek laiko pagrobtų asmenų pėdsakai dingsta visam laikui. Brajanui tenka prisiminti savo seną amatą ...
Vaikas (reikšmės)

Žodis ***vaikas*** reiškia:

* vaikas – vaikystės raidos etape tebesantis žmogus;
* vaikas – teisiškai nepilnametis;
* vaikas – kažkieno duktė ar sūnus; (tarm.) kažkieno sūnus;
* Vaikas – miestas Armėnijoje.
Sada (Jemenas)

**Sada**' () – miestas šiaurės Jemene. Sados gubernijos sostinė. 2004 m. Sadoje gyveno apie 52 000 žmonių.

Yra Sados Al-Hadi mečetė.

## Šaltiniai
Fajansas

**Fajansas** – smulkiai akyta, dažniausiai balta keramika, padengta skaidria ir bespalve glazūra.

## Istorija
Fajanso pavadinimas kilo nuo Italijos miesto Faencos, kur XVII a. buvo ištobulinta fajansinių dirbinių gamyba.

Fajansiniai dirbiniai paplito dar Senovės Egipte, vėliau IV a. paplito Kinijoje, o XI a. Korėjoje ir Persijoje. Nuo XVI a. pradėjo populiarėti ir Europoje: Prancūzijoje, Nyderlanduose, o vėliau ir Rusijoje.

Lietuvoje paplito XVIII–XIX a. M. Radvilos įsteigto Neborovo fabriko gaminiai.

## Rūšys
Fajansas yra trijų rūšių:
* Molinis
* Kalkinis
* Feldšpatinis

Visos rūšys skiriasi savo baltmolio ir kvarcinio smėlio proporcijomis. Feldšpatinis fajansas dar savo sudėtyje turi kreidos arba dolomito.

## Gamyba
Visa turima žaliava sumalama specialiame malūne. Gipsinėse formose ar rankomis sukant žiedžiamąjį ratą suformuojami žiediniai. Pastarieji išdžiovinami ir išdeginami 1250–1280 °C temperatūroje ir padengiami boro arba švino glazūra. Tuomet degama antrą kart 1050–1150 °C temperatūroje, papuošiama dažais ir degama paskutinį kartą 600–900 °C temperatūroje.

## Panaudojimas
Neglazūruotas fajansas sugeria apie 10 % vandens bei praleidžia skysčius ir dujas, todėl iš tokio fajanso gaminami bakteriologiniai filtrai. Glazūruotas fajansas pasižymi geresnėmis techninėmis savybėmis, todėl iš jo gaminami indai, santechnikos gaminiai, plytelės.
Tuniso įlanka

**Tuniso įlanka** () − įlanka Viduržemio jūroje, skalaujanti šiaurės Afrikos krantus.

Pietiniame Tuniso įlankos krante, kur anksčiau buvo Kartagina, dabar išsidėstęs Tuniso miestas. Iš vakarinės pusės į įlanką įteka Medžerdos upė, o iš rytinės pusės įlanka atskirta *Et Tibo* kyšuliu, kuris ją skiria nuo Hamameto įlankos. Šalia kyšulio yra Zembros ir Zembretos salos. Toliau į šiaurę yra **Tuniso** arba Sicilijos sąsiauris.

## Nuorodos

*Senovinis Tuniso įlankos žemėlapis
Hamameto įlanka

**Hamameto įlanka** () − įlanka Viduržemio jūroje, šiaurrytinėje Tuniso dalyje.

Hamameto įlanka iš šiaurės į pietus driekiasi nuo Bono kyšulio iki Monastyro miesto. Įlanka pavadinta pagal Hamameto miestą, esantį įlankos šiaurės vakarinėje dalyje. Palei Hamameto įlanką išsidėstę Hamameto, Sūso, Nabulo ir Monastyro miestai. Svarbiausios šio regiono pramonės šakos yra turizmas ir žvejyba.

## Nuorodos
*Hamameto įlankos padėtis žemėlapyje  (anglų k.)
Gabeso įlanka

**Gabeso įlanka** () − įlanka Viduržemio jūroje, šiaurės Afrikoje; skalauja Tuniso krantus. Senovėje įlanka vadinosi **Mažuoju Sirtu**.

Gabeso įlanka driekiasi apie 100 km, o jos gylis apie 50 m. Pietinėje įlankos dalyje yra Džerbos sala, šiaurinėje − Kerkenos salos. Vandens temperatūra Gabeso įlankoje svyruoja nuo 14 °C iki 29 °C. 

Pietiniame įlankos krante yra stambus pramonės ir uosto centras − Gabesas. Šiauriniame krante yra dar vienas stambus miestas − Sfaksas. Gabeso įlankoje stipriai išvystyta žvejybos pramonė. Čia yra apie 60 % viso Tuniso žvejybinio laivyno.

## Nuorodos
*Gabeso įlanka Britanikos enciklopedijoje (anglų k.)
2007 FIBA Okeanijos čempionatas

**2007 m. [[FIBA Okeanijos čempionatas|Okeanijos krepšinio čempionatas]]** buvo 19-as FIBA organizuotas Okeanijos krepšinio čempionatas. Jis vyko rugpjūčio 20 - rugpjūčio 24 dienomis Australijoje. Čempionais tapo Australija.

Čempionato miestai: Melburnas, Sidnėjus ir Brisbenas.

## Rungtynių rezultatai

## Patekimas į kitus čempionatus
Australija tiesiogiai pateko į 2008 m. vasaros olimpines žaidynes, o Naujoji Zelandija pateko į olimpinį kvalifikacinį turnyrą.
Akušeris

**Akušeris** () – sveikatos priežiūros specialistas, kuris rūpinasi nėščiomis moterimis, šeimomis, auginančiomis vaikus, teikia akušerinę pagalbą per gimdymą ir pogimdyminiu laikotarpiu, slaugo motiną ir naujagimį, dirba sanitarinio švietimo darbą.

## Darbo pobūdis
Akušerio veikla:
* konsultuoja ir prižiūri moteris prieš gimdymą ir po jo,
* lanko motinas po gimdymo, stebi jų sveikatą ir kūdikių vystymąsi.
Gimdymo namuose:
* padeda gydytojui akušeriui priimant naujagimį,
* prižiūri akušerinio skyriaus medicininę įrangą ir vaistus;
* paruošia reikiamus instrumentus;
* atlieka gydymo procedūras, leidžia vaistus,
Moterų konsultacijų ir ambulatorijų akušeriai:
* atlieka nėščiųjų tyrimus, nustato nėštumo trukmę;
* tikrina profilaktiškai;
* atlieka paprasčiausius laboratorinius tyrimus;
* atlieka fizioterapines procedūras;
* konsultuoja pacientes ir jų šeimų narius natūralaus šeimos planavimo, kontracepcijos, sveikos gyvensenos, tinkamos dietos, fizinių pratimų ir elgesio gimdymo metu klausimais;
* stebi bendrąją būsimų motinų sveikatos būklę;
* atlieka administracines pareigas: registruoja pacientes, daro įrašus kortelėse ir pan.

Prireikus gali:
* priimti gimdymą ir atlikti pirminį naujagimio tualetą;
* suteikti neatidėliotiną pagalbą gimdyvei ir naujagimiui;
* suteikti pirmąją pagalbą ūmių susirgimų ir nelaimingų atsitikimų atvejais.

## Asmeninės savybės
Akušeris turi būti atsakingas, pasitikintis savimi, paslaugus, gebėti dirbti kritinėse situacijose. Svarbi greita reakcija, fizinė ištvermė, gera judesių koordinacija. 
Šio darbo negali dirbti žmonės, sergantys odos, infekcinėmis ligomis, taip pat turintys didelių regos ir klausos sutrikimų.

## Darbo vieta
Akušerio diplomą turintys gali dirbti akušeriu, gydytojo ginekologo akušerio asistentu, konsultacijos priimamojo registratoriumi. 

Akušeris dirba valstybiniuose ir privačiuose asmens sveikatos priežiūros sektoriuose: šeimos centruose, šeimos klinikose, viešųjų įstaigų ligoninių akušeriniuose ginekologiniuose skyriuose, gimdymo namuose, moterų konsultacijose.
Akušerių darbas yra pamaininis, tenka dirbti naktimis, savaitgaliais ir švenčių dienomis, nes ligoninėse ir stacionarinėse klinikose gimdyvėms ir naujagimiams reikalinga nuolatinė priežiūra. Moterų konsultacijų akušeris dirba reguliarias darbo valandas.

Būsimieji akušeriai studijuodami be bendrųjų ir bendrųjų biologijos ir medicinos disciplinų studijuoja specialiuosius dalykus:
* akušerija, nėščiosios priežiūra, gimdymo priėmimas, akušerinė slauga, ginekologinė priežiūra ir slauga, neonatologija, 
* reanimacija ir anestezija, vaikų ligos, šeimos sveikata.

## Giminiškos profesijos
* reabilitacijos ir slaugos specialistas
* gydytojas ginekologas
* gydytojas akušeris

## Nuorodos
* Akušeris (Profesijos vadovas 2010)
* http://db.stat.gov.lt/statclass/positioninfo.aspx?position_id=400855385 (Lietuvos profesijų klasifikatorius (LPK 2008))
Ras ben Saka

**Ras ben Saka** () − kyšulys šiaurės Afrikoje, Tunise, Viduržemio jūros pakrantėje. Tai šiauriausias Afrikos taškas.

Kyšulys yra netoli Bizertos miesto. Jis yra 950 m į vakarus nuo *Kap Blano* kyšulio, kuris dažnai vadinamas šiauriausiu Afrikos tašku. Iš tikrųjų Ras ben Sakos kyšulys yra 30 m šiauriau nei *Kap Blano* kyšulys.

## Nuorodos
*Ras ben Sakos kyšulys žemėlapyje
Džerba

**Džerba** () − sala Viduržemio jūroje, Gabeso įlankoje. Priklauso Tunisui.

2023 m. Džerbos saloje susiformavę IX a. gyvenvietės buvo pripažintos kaip pasaulio paveldo paminklas.

Džerbos salos plotas 514 km². Iš vakarų į rytus sala tęsiasi 25 km, o iš šiaurės į pietus − 22 km. Bendras pajūrio ilgis 125 km. Tai didžiausia iš esančių šiaurės Afrikos pakrantėje Viduržemio jūros salų.

Saloje gyvena apie 90 000 gyventojų. Iš jų 60 000 gyvena Chumt Suko mieste. Dabartiniu metu saloje gyvena arabai ir berberai. Daugelį amžių čia gyvenusi žydų bendruomenė, XX a. antroje pusėje išsikėlė į Prancūziją ir Izraelį. Chumt Suko mieste yra seniausia pasaulyje *La Ghriba* sinagoga. *Guelelos* miestelyje galima susipažinti su salos keramika ir jos dirbiniais.

Saloje nėra aukštų kalvų, iš daugelio vietų matyti jūra. Džerboje retokai lyja ir vyrauja dykumos vaizdai su palmėmis − ne veltui ji vadinama dešimties tūkstančių palmių sala. Salos gyventojai augina alyvuoges, finikus ir fikusus. Vanduo gaunamas iš artezinių šulinių. Be žemės ūkio gyventojai užsiima ir žvejyba. Labai išvystytas turizmas (yra daug viešbučių ir turistinių maršrutų).

Džerba yra vos keli kilometrai nuo žemyninio Tuniso. Jį galima pasiekti keltu iš Adžimo miesto.
Į salą pylimu, kurį supylė dar senovės romėnai, driekiasi ir šešių kilometrų ilgio kelias.

## Nuorodos
* Turistinė informacija apie Džerbos salą (anglų k.)
Vidiniai Hebridai

**Vidiniai Hebridai** (, „vidinės salos“) – salynas į vakarus nuo Škotijos, į pietryčius nuo Išorinių Hebridų. Kartu šios salos sudaro Hebridus, kur vyrauja švelnus jūrinis klimatas. Salyną sudaro 36 gyvenamos ir 43 negyvenamos salos, didesnės nei 30 hektarų. Pagrindiniai pajamų šaltiniai yra turizmas, žemės ūkis, žvejyba ir viskio distiliavimas. Šiais laikais Vidiniai Hebridai priklauso dviem vietinėm valdžiom: viena pietuose, kita šiaurėje. Bendras salų plotas yra apie 412 850 hektarų, o jose gyvena 18 257 žmonės (2001 m.). Vidutinis gyventojų tankumas yra truputį didesnis nei 4 žm./km².

Salose yra daug priešistorinių struktūrų. Daug jų atsirado prieš salas paminint romėnų ir graikų rašytojams. Seniausi žinomi salų gyventojai buvo piktai šiaurėje ir gėlai iš Dál Riata karalystės pietuose. Vidinius Hebridus 400 metų valdė vikingai, kol jie atiteko Škotijai Perto sutartimi 1266 m. Po to salas valdė įvairūs škotų klanai, kurių svarbiausi yra Maklynai, Maklaudai ir Makdonaldai. Prievartinis žmonių išvarymas Škotijos kalnyne XIX a. smarkiai atsiliepė gyventojų skaičiui salose ir tik dabar jis nustojo mažėti.

Susisiekimas iš esmės vyksta tik jūra, daug kur kursuoja keltai. Škotų gėlų kalba vis dar labai paplitusi salose.

## Didžiausios salos

## Išnašos
Mikotoksinas

**Mikotoksinas** – tam tikrų pelėsių ir grybų rūšių gaminamas kenksmingas cheminis junginys. Mikotoksinai yra pakankamai stabilios medžiagos, kurios išlieka produkte po juos pagaminusių pelėsių žūties. Iš mikotoksinų patys pavojingiausi yra aflatoksinai, kurie priklauso stipriausių, natūraliai atsirandančių, kancerogeninių medžiagų grupei.
Auksinis stafilokokas

**Auksinis stafilokokas** (*Staphylococcus aureus*) – patogeniniai mikroorganizmai, kurie tyrimo metu nustatytomis sąlygomis formuoja tipiškas arba netipiškas kolonijas selektyvios mitybinės terpės paviršiuje ir rodo stipriai teigiamą koaguliazės reakciją.
Kukesio apskritis

**Kukesio apskritis** () – viena iš 12 Albanijos apskričių. Apskritį sudaro Haso, Kukesio, Tropojės apygardos ir administracinis centras – Kukesis. Kukesio apskritis ribojasi rytuose su Kosovu, šiaurės vakaruose su Juodkalnija, o pietryčiuose su Makedonija. Šalies viduje ribojasi su apskritimis: Diberio – pietuose, Ležės – pietvakariuose ir Škoderio – vakaruose.

## Administracinis suskirstymas

## Šaltiniai
Referendumas dėl naujos atominės elektrinės statybos Lietuvos Respublikoje

**Referendumas dėl naujos atominės elektrinės statybos Lietuvos Respublikoje** – konsultacinio (patariamojo) pobūdžio referendumas, kuris vyko 2012 m. spalio 14 d. kartu su Seimo rinkimais. Šiame referendume rinkėjai pasakė savo nuomonę dėl planuojamos Visagino atominės elektrinės statybos Lietuvoje. 34,09 % dalyvavusių pritarė atominės elektrinės statybai, 62,68 % − nepritarė. Referendumo klausimas nebuvo priimtas.

LR Seimas sprendimą surengti šį referendumą priėmė 2012 m. liepos 16 dieną. Referendumui buvo pateiktas teiginys „Pritariu naujos atominės elektrinės statybai Lietuvos Respublikoje.“

## Rinkėjų aktyvumas

### Išankstinis balsavimas
*Tos ir ankstesnių dienų suminiai duomenys*

### Rinkimų dieną

## Referendumo rezultatai
Iš viso referendume dalyvavo 52,58 % visų rinkėjų, referendumas laikomas įvykusiu. 34,09 % dalyvavusių pritarė atominės elektrinės statybai, 62,68 % − nepritarė. Referendumo klausimas nebuvo priimtas.

## Taip pat skaitykite
* Visagino atominė elektrinė

## Išnašos
Albanijos apskritys

Albanija yra suskirstyta į 12 apskričių (). Kiekvienoje apskrityje yra nevienodas skaičius apygardų (). Dabartinis administracijos suskirstymas įsigaliojo nuo 1938 m.

## Šaltiniai

## Nuorodos
* Albania: Administrative Division (Citypopulation.de)
* Counties of Albania (Statoids.com)
Aflatoksinas

**Aflatoksinas** – mikotoksinas, kurį išskiria mikroskopinis grybas Aspergillus flavus.

Aflatoksinai B1, B2, G1, G2, M1 - patys pavojingiausi mitoksinai, kurie priklauso stipriausių, natūraliai atsirandančių, kancerogeninių medžiagų grupei. Remiantis turima informacija, aflatoksinai, o ypač aflatoksinas B1, yra kancerogeninės medžiagos ir net mažas jų kiekis gali sukelti kepenų vėžį, be to, jie genotoksiški. Dauguma riešutų ir kai kurios grūdų rūšys, augančios šiltame ir drėgname klimate, gali užsikrėsti aflatoksinus gaminančiais pelėsiais. Lietuvoje išaugintose grūdinėse kultūrose aflatoksinai randami retai, nes nelabai palankus klimatas aflatoksinus gaminančių pelėsių augimui.
Girokasterio apskritis

**Girokasterio apskritis** () – viena iš 12 Albanijos apskričių. Apskritį sudaro Girokasterio, Permečio, Tepelenės apygardos ir administracinis centras – Girokasteris. Į šiaurės rytus Girokasterio apskritis ribojasi su Graikija. Į populiaciją įeina graikų mažumos. Šalies viduje ribojasi su apskritimis: Beračio – šiaurėje, Korčės – rytuose, Vliorės – vakaruose ir Fierio – šiaurės vakaruose.

## Administracinis suskirstymas

## Šaltiniai
Jokūbas V

**Jokūbas V** – Škotijos karalius nuo 1513 m. rugsėjo 9 d. iki mirties, kuri atėjo po pralaimėjimo anglams Solvėjaus Moso mūšyje. Jo vienintelis išgyvenęs teisėtas palikuonis Marija Stiuart tapo Škotijos karaliene tik 6 dienų amžiaus.

## Jaunystė

Jokūbas V buvo vienintelis iš teisėtų Jokūbo IV vaikų, sulaukusių pilnametystės. Jo motina buvo Margarita Tiudor, Henriko VII duktė. Jis gimė 1512 m. balandžio 10 d. Linlitgou rūmuose, Vakarų Lodiane ir pakrikštytas kitą dieną. Jam buvo suteiktas Rotesėjaus kunigaikščio titulas. Jis tapo karaliumi 17 mėnesių amžiaus, nes jo tėvas žuvo Flodeno laukų mūšyje 1513 m. rugsėjo 9 d., kai bandė įsiveržti į Angliją.

Jokūbas V buvo karūnuotas Stirlingo pilyje 1513 m. rugsėjo 21 d. Vaikystėje Škotija valdė regentai. Iš pradžių jo motina, kuri vedė kitais metais. Po to Jonas Stiuartas, Antrasis Albanio kunigaikštis, kuris buvo trečiasis eilėje į sostą po Jokūbo ir po tėvo mirties gimusio jaunesnio brolio Aleksandro Stiuarto, Roso kunigaikščio. Tarp kitų regentų buvo Robertas Maksvelas, kuris taip pat valdė Arano salą. 1517 m. vasarį Jokūbas buvo išvežtas į Edinburgą, bet dėl maro mieste buvo perkeltas į Kreigmiro pilį netoliese kaime, kad juo rūpintųsi Antuanas d’Arkas. Stirlinge dešimtmetis Jokūbas turėjo 20 sargybinių, apsirengusių raudonai ir geltonai.

1525 m. Arčibaldas Douglas, jaunojo karaliaus patėvis, perėmė jo priežiūrą į savo rankas ir trejus metus laikė vos ne kaliniu, valdydamas jo vardu. Tik 1528 m. Jokūbas V pabėgo ir pradėjo valdyti pats.

## Valdymas

Jokūbo V pirmas veiksmas kaip karaliaus buvo pašalinti patėvį. Douglasų šeima buvo ištremta, o jų Tantalono pilis apgulta. Po to jis sutramdė pasienio maištininkus ir Išorinių Hebridų vadus. Naudodamasis savo kilmingųjų patarimais ir Albanio kunigaikščio paslaugomis Prancūzijoje ir Romoje, jaunasis karalius turėjo ir profesionalių diplomatų ir teisininkų komandą, kuriai priklausė Adamas Oterburnas ir Tomas Erskinas.

Jokūbas IV padidino savo pajamas griežčiau kontroliuodamas savo valdas, taip pat iš muitų ir feodalinių teisių.

## Santuokos ir vaikai
* (1537) Madlen Prancūzė, Prancūzijos karaliaus Pranciškaus I duktė
* (1538) Marija de Giz, de Gizo hercogo Klodo Lotaringio duktė
: Džeimsas (1540–1541)
: Marija Stiuart, Škotijos karalienė

## Nuorodos
Jasper Johns

**Džasperas Džonsas** (, g. 1930 gegužės 15 d. Džordžijoje, JAV) – vienas garsiausių šiuolaikinių JAV dailininkų, tapytojas, grafikas.
 
## Biografija
D. Džonsas užaugo Alendeile, nedideliame miestelyje Pietų Karolinos valstijoje. Apibūdindamas šį savo gyvenimo laikotarpį, dailininkas yra sakęs: „*Ten kur augau, nebuvo dailininkų ir meno, aš iš tikrųjų nežinojau, kas tai buvo*“. D. Džonsas šiek tiek mokėsi tapybos Pietų Karolinos universitete, iš viso tris semestrus nuo 1947 iki 1948 m. Po to persikėlė į Niujorką, kur susipažino su Robertu Raušenbergu, iš kurio perėmė pažangiausias šiuolaikinio meno idėjas. Kartu su juo 6-ame dešimtmetyje davė pradžią popdailės raidai Amerikoje. Jį taip pat paveikė Marselio Diušano idėjos. „Dviračio ratas“ bei kiti Diušano sukurti kūriniai įkvėpė sukurti seriją daiktų iš bronzos 1950-1960 m.

## Kūryba
Reikšmingiausiais D. Džonso tapybos kūriniais priimta laikyti seriją ankstyvųjų darbų , sukurtų 1950-ųjų metų antrojoje pusėje. D. Džonsas yra pirmasis dailininkas panaudojęs paveikslo siužetui valstybės simbolį – vėliavą. Tai darbas „Vėliava”, sukurtas susapnavus JAV vėliavą. Čia plokščiai nutapyta JAV vėliava ir tiek. Vėliau sukūrė darbą „3 vėliavos” – čia nutapytos 3 JAV vėliavos, sudėtos viena ant kitos. Dailininkas nesistengia jų natūralistiškai pavaizduoti – jis tik perteikia vėliavos esmę. 

Kartais jo darbai priskiriami neo-dadaizmui, o ne popartui, nežiūrint to, kad dailininkas dažnai naudoja masinės kultūros vaizdinius. Ankstyviesiems darbams sukurti panaudoti paprasčiausi dalykai: vėliavos, žemėlapiai, taikinio diskai, raidės, skaičiai. Naudojama sodri ir vaizdinga tapymo technika, dažai į tapybos kūrinį įjungiant ir enkaustikos, reljefo elementus. Iš skulptūros kūrinių D. Džaspero kūryboje vyrauja paprasčiausi iš bronzos išlieti daiktai, pvz., elektrinis žibintuvėlis, lemputė, dantų šepetėlis. Vienas iš garsesnių tokių kūrinių – dvi alaus skardinės. Vėlesniuose darbuose meniniu objektu yra virtę įvairūs kasdieniniai daiktai, pvz., indai, valgymo įrankiai ar maisto produktų skardinės. Jie jungiami į paveikslo visumą.

1998 m. Metropoliteno muziejus sumokėjo virš 20 mln. dolerių už D. Džonso „Baltą vėliavą“.

Šiuo metu D. Džondsas gyvena Konektikute ir buvo brangiausiai apmokamas iš gyvenančių dailininkų.

## Šaltiniai

## Nuorodos
* Džaspero Jonso kūryba
Džigitas

**Džigitas** – Vidurinėje Azijoje, Kaukazo regione raitelis, pasižymintis puikia jojimo technika, narsa, raitelio ginklų (kardo ar šaškos) valdymo technika.

Žodis kilęs iš tiurkų kalbos žodžio, reiškiančio 'jaunas vaikinas, jaunuolis; šaunuolis'.

Rusijos imperijos Vidurinės Azijos valdose džigitais vadino vietinius gyventojus, kurie Rusijos kariuomenės daliniuose tarnavo vedliais, pasiuntiniais bei žvalgais. Kai kuriuose Kaukazo ir Vidurinės Azijos kariniuose daliniuose *džigitas* buvo vienas žemiausių kareivių karinių laipsnių.

## Įdomūs faktai
Rusijos imperijoje apdovanojimuose, kuriuos įteikdavo pavaldiniams ne krikščionims, krikščionių šventųjų atvaizdai (šv. Georgijaus, šv. Vladimiro, šv. Anos atvaizdai atitinkamuose ordinuose) buvo pakeisti į Rusijos imperijos herbą – dvigalvį erelį. Tačiau netrukus kalniečiai musulmonai pareikalavo, kad jų apdovanojimuose grąžintų šv. Georgijaus atvaizdą. Jį jie pagarbiai vadino „džigitu“, o herbą – paniekinamai „paukštyčiu“. Rusijos imperijos valdžia atsižvelgė į tai, ir šv. Georgijaus ordino apdovanojimuose, skirtuose musulmonams, grąžino šv. Georgijaus atvaizdą.

## Susiję straipsniai
* Džigituotė

## Nuorodos
Forum Palace

**Forum Palace** – verslo, pramogų ir sporto centras Vilniuje, Konstitucijos pr.

Statybos vyko nuo 1999 m. rugpjūčio iki 2002 m. gruodžio, atidarytas 2003 m. Pastatas 5 aukštų, ovalios formos, bendras plotas – 18 tūkst. m².

Yra sporto klubas, baseinas, treniruoklių ir treniruočių salės, restoranas, automobilių plovykla, švaros centras, odontologo salonas, SPA centras, grožio salonas ir įmonių biurai.

## Šaltiniai

## Nuorodos
* Oficiali svetainė
2013 m. Dakaro ralis

**2013 m. Dakaro ralis** – 35-as Dakaro ralis, kuris prasidėjo 2013 m. sausio 5 d. Peru sostinėje Limoje ir baigėsi sausio 20 d. Čilės Santjago mieste. Tai buvo 5-as Dakaro ralis iš eilės rengiamas Pietų Amerikoje.

Iš viso Dakaro ralį pradėjo 449 ekipažai – 183 motociklininkai, 38 keturračių vairuotojai, 153 automobilių ir 75 sunkvežimių ekipažai.

## Lietuviai Dakaro ralyje
Šiais metais Lietuvai atstovavo du lenktynininkų ekipažai – motociklą vairavo Gintautas Igaris, o bagiu važiavo Benediktas Vanagas su Sauliumi Jurgelėnu. G. Igaris 6 etape patyrė avariją ir pasitraukė iš lenktynių, o B. Vanago ekipažas sugebėjo pasiekti finišą ir bendroje įskaitoje užėmė 64 vietą.

Dar vienas lietuvis (Gintaras Sadovnykas) buvo sunkvežimių ekipažo narys mechaniko pozicijoje. Bendroje įskaitoje šis ekipažas (kurį dar sudarė britas ir kanadietis) su MAN sunkvežimiu užėmė 55 vietą.

## Maršrutas

2013 m. Dakaro ralio maršrutą sudarys 8 574 km.

## Incidentai
* Sausio 10 d. po penktojo Dakaro ralio etapo, kurio metu sportininkai važiavo iš Arekvipos į Ariką, susidūrus saugos ir taksi automobiliams du žmonės žuvo, o septyni buvo sužeisti.
* Sausio 11 d. mirtiną avariją patyrė ir Dakaro ralio dalyvis. Važiuodamas į septinto etapo greičio ruožo startą Čilės kalnuose motociklininkas iš Prancūzijos Thomasas Bourginas kaktomuša susidūrė su priešpriešiais važiavusiu policijos automobiliu. Nuo avarijoje patirtų sužalojimų 25-erių sportininkas mirė iš karto.

## Etapų rezultatai

### Motociklai

### Keturračiai

### Automobiliai

### Sunkvežimiai

## Nuorodos
* Oficiali Dakaro ralio svetainė

## Šaltiniai
Badža

**Badža** () arba ***Bedža*** () – miestas Tuniso šiaurėje, 105 km į vakarus nuo Tuniso miesto, Chrumiro masyvo papėdėje. Badžos vilajeto centras. Iš miesto plentai veda į Tunisą, Džendubą, geležinkeliai – į Tunisą, Anabą. Kviečių ir cukrinių runkelių auginimo rajono prekybinis centras. Maisto (cukraus, malimo) pramonė. Išlikusios romėnų tvirtovės liekanos.

## Istorija
Badžos vietoje buvo įsikūręs finikiečių miestas ***Vaka***. Vėliau jį užvaldė kartaginiečiai, numidai, romėnai. Vandalai miestą sunaikino. Šiuolaikinė Badža įkurta VI a. bizantiečių. VII a. miestas užkariautas arabų.

## Sportas
* Olympique Béja
* Badžos miesto stadionas.

## Galerija

Image:Béja citadelle.jpg|Badžos tvirtovė
Image:Souk Marche Beja.JPG|Turgus (*souk*)
Image:Béja mosquée.jpg|Mečetė


## Šaltiniai
Fierio apskritis

**Fierio apskritis** () – viena iš 12 Albanijos apskričių. Apskritį sudaro Fierio, Liušnės, Malakasterio apygardos ir administracinis centras – Fieris.
Apskrities vakarinis kraštas yra kranto linija su Adrijos jūra. Sausumoje ribojasi su apskritimis: Tiranos – šiaurėje, Elbasanio – šiaurės rytuose, Beračio – rytuose, Girokasterio – pietryčiuose ir Vliorės – pietuose.

## Administracinis suskirstymas

## Šaltiniai
Elbasanio apskritis

**Elbasanio apskritis** () – viena iš 12 Albanijos apskričių. Apskritį sudaro Elbasanio, Gramšio, Libraždžio, Pekinio apygardos ir administracinis centras – Elbasanis.
Apskrities rytuose ribojasi su Makedonija. Šalies viduje ribojasi su apskritimis: Diberio – šiaurėje, Korčės – pietryčiuose, Beračio – pietuose, Fierio – pietvakariuose ir Tiranos – šiaurės vakaruose.

## Administracinis suskirstymas

## Šaltiniai
Kairuanas

**Kairuanas** (, ) – miestas Tuniso šiaurės rytuose. Tai svarbus religinis islamo centras, laikomas ketvirtuoju pagal šventumą musulmonų miestu. Vilajeto centras. Per miestą eina Tuniso-Gafsos plentas, geležinkelis į Susą. Popieriaus, maisto pramonė. Amatai (daugiausia kilimų audimo, odos dirbinių). Turizmas. Javų auginimo, galvijų veisimo regiono prekybos centras. Veikia kilimų muziejus.

## Paveldas

Kairuanas žymus savo religinės architektūros paveldu. Svarbiausias objektas Kairuano didžioji mečetė (arba Sidi Ukba), pastatyta 670 m. (daug kartų perstatyta), su minaretu, keturkampiu kiemu su arkadomis ir kolonų sale. Taip pat yra 866 m. pastatyta Trejų vartų (Tleta Biban) mečetė, Barbero mečetė (Sidi Sahabo mauzoliejus), XVII a. Ansaro mečetė, XVII a. pab. Ali Bėjaus mečetė. Yra išlikusios VIII-XVIII a. gynybinės miesto sienos, citadelė, IX a. Aglabidų dinastijos vandens rezervuarai, taip pat dengti turgūs (*souk*), seni gyvenamieji namai.

1988 m. Kairuano senamiestis įtrauktas į UNESCO pasaulio paveldo sąrašą.

## Istorija
Kairuaną 670 m. įkūrė arabai, vadovaujami Ukbos ibn Nafio. Netrukus miestą sugriovė berberai, bet juos islamizavus, 694 m. Kairuanas atstatytas. 745 m. miestą vėl užėmė berberai. Kairuanas suklestėjo IX a., valdant Aglabidų dinastijai. Miestas tapo valstybės sostine, čia pastatyta didžioji mečetė, miestas tapo svarbiu religiniu ir švietimo centru. Čia statyti ištaigingi rūmai, fontanai, įveisti sodai. 909 m. miestą užkariavo Fatimidai. 921 m. jie perkėlė sostinę į Mahdiją, o Kairuano reikšmė sumenko. Valdant Ziridams miestas vėl klestėjo, bet 1057 m. buvo sugriautas Fatimidų, dėl to, kad Ziridai paskelbė nepriklausomybę nuo Kairo. Miestas buvo apleistas, žlugo čia vystyta žemdirbystė. XIII a. valdant Hafsidams, Kairuanas atstatytas, bet buvusios reikšmės neatgavo. Nuo XVIII a. vėl tapo religiniu centru. Ne musulmonai į miestą patekti galėjo tik nuo 1881 m., kai jį užėmė prancūzai. Nuo 1956 m. priklauso Tunisui.

## Sportas
* JS Kairouan futbolo klubas;
* „lbakeya“ stadionas

## Galerija

Image:Barber Mosque entrance.jpg|Barbero mečetė
Image:Kairouan10.jpg|Miesto gatvė 
Image:Portes de la muralla de Kairouan.jpg|Miesto vartai
File:Façade of the Mosque of the Three Gates.jpg|Trejų Vartų mečetė 


## Šaltiniai
Andy Warhol muziejus

**Andy Warhol muziejus** () – didžiausias JAV muziejus, skirtas vienam menininkui, įsikūręs Pitsburgo *North Shore* priemiestyje, vakarų Pensilvanijos valstijoje. Muziejuje saugoma didelė Andy Warhol, gimusio Pitsburge, pop art meno judėjimo asmenybės, meno ir archyvų kolekcija. 

## Istorija

Apie planus atidaryti muziejų buvo pranešta 1989 m. spalio mėn., praėjus pustrečių metų po Andy Warhol mirties. Tuo metu buvo perduota 80 mln. vertės meno kūrinių kolekcija. Pirmuoju direktoriumi 1993 m. paskirtas Thomas N. Armstrong III, prieš tai 1974-1990 m. vadovavęs *Whitney* Amerikos meno muziejui (*Whitney Museum of American Art*). Muziejui paskirtos buvusios gamybinės paskirties patalpos, kurių renovacija ir pritaikymas muziejaus reikmėms kainavo apie 12 mln. dolerių. Muziejus atsidarė 1994 m.

## Ekspozicijos
Muziejus užima 8200 m² ploto patalpas iš 17 galerijų per septynis aukštus. Čia eksponuojama 900 tapybos kūrinių, beveik 2000 piešinių ant popieriaus, daugiau nei 1000 paskelbtų unikalių spaudinių, 77 skulptūros, 4000 fotografijų, virš 4350 Warhol filmų ir vaizdajuosčių. Muziejaus išlaikymo biudžetą sudaro 6,1 mln. dolerių (2010 m). Be to, muziejus suorganizavo 56 parodas užsienyje, kur pritraukė beveik 9 mln. lankytojų visame pasaulyje nuo 1996 m.

Panašus Andy Warhol moderniojo meno muziejus () veikia Medzilaborcėje, Slovakijoje, iš kur kilę žymiojo menininko tėvai.

## Šaltiniai

## Nuorodos
* Muziejaus oficiali svetainė
* Andy Warhol dailės fondo svetainė
Aštuoni Elviai

**Aštuoni Elviai** () – pop arto menininko Andy Warhol šilkografijos technika ant drobės sukurtas darbas (1963 m.), kuriame pavaizduotas rokenrolo karalius Elvis Preslis.

2009 m. lapkričio 26 d. savaitraštis „The Economist“ pranešė, kad kūrinį už 100 mln. dolerių pardavė italų kolekcionierius *Annibale Berlingieri* privačiam kolekcionieriui, kuriam tarpininkavo prancūzų meno konsultantas *Philippe Ségalot*. Taip šis darbas tapo vienu brangiausių iš kada nors parduotų meno kūrinių. Pranešime Andy Warhol
apibūdinamas kaip „vedlys meno rinkoje“.

## Istorija

Paveikslas „Aštuoni Elviai“ pas Romos kolekcionierių išbuvo 40 metų. 2008 m. 100 mln. dolerių vertės paveikslo pardavimo sandėris tapo dailininkui Andy Warhol pasaulio rekordu. Šią ribą peržengė tik 4 kiti dailininkai – Pablo Picasso, Jackson Pollock, Willem de Kooning ir Gustav Klimt. 

## Nuorodos

* The Economist: Andy Warhol kūryba
Bizerta

**Bizerta** (, ) – miestas šiaurės Tunise, Viduržemio jūros pakrantėje, 15 km nuo šiauriausio Afrikos taško (Abjado kyšulio). Bizertos vilajeto centras.

Pro miestą eina kanalas, jungiantis Bizertos ežerą su jūra; geležinkelis į Tunisą, yra oro uostas. Yra svarbus karinis, prekybos ir žvejybos uostas (Menzel Burgibos avanporte). Išvežama geležies rūda, švinas, fosforitai, cementas, naftos produktai, maisto produktai. Nutiestas naftotiekis į Alžyrą, dujotiekis (povandeninis) į Italiją. Spalvotosios metalurgijos, laivų remonto, cemento, žuvų konservų, alyvuogių aliejaus gamybos pramonė. Vystomi tradiciniai amatai (ypač kilimų audimas). Bizerta yra svarbus kurortas ir turistinis centras. Veikia okeanografijos muziejus.

## Paveldas

Bizerta žymi savo viduramžišku senamiesčiu: yra XIII–XVII a. musulmonų gyvenamasis kvartalas, XVI a. fortas, XVII a. mečetės. Vėliau miestas rekonstruotas prancūzų, 1954 m. pastatyta Dievo Motinos katedra, 1965 m. – Kongreso rūmai, taip pat įvairūs viešbučiai, administraciniai statiniai, dengti turgūs (*souk*).

## Istorija
Miestas įkurtas ~1000 m. pr. m. e. finikiečių, atvykusių iš Tyro. Vėliau miestas pateko Kartaginos įtakon, o paskui užkariautas romėnų ir vadintas *Hippo Diarrhytus*. Šiuolaikinė Bizerta žinoma nuo 661 m. Nuo 698 m. miestas valdytas arabų. 1881–1963 m. Bizertoje veikė Prancūzijos karinė bazė. 1961 m. mieste įvyko susirėmimas tarp Prancūzijos kariuomenės ir tunisiečių.

## Galerija

Image:Old port of Bizerte, 2008.jpg|Bizertos kanalas
Image:VieuxFortEspagnolABizerte.JPG|Fortas
Image:CityHallBizerte.JPG|Rotušė


## Sportas
* CA Bizertin futbolo klubas;
* Miesto futbolo stadionas.

## Šaltiniai
Kaserinas

**Kaserinas** (, ) – miestas Tuniso centrinėje dalyje, Atlaso kalnuose, Džebel eš Šambio papėdėje. Vilajeto centras. Iš miesto eina geležinkeliai į Tozerį, Susą, Tunisą, plentai į Kafą, Gafsą. Popieriaus, maisto (daugiausia aliejaus) pramonė. Prekybinis žemės ūkio regionas (prekyba alyvuogėmis, esparcetu, javais, avimis ir galvijais). Kaserino apylinkėse išgaunama nafta, kasami fosforitai. Yra išlikusios romėnų statinių (triumfo arka, forumas, kapitolijus, mauzoliejai, bažnyčia ir kt.) liekanos.

## Istorija

Romos valdymo laikais miestas vadintas *Cilium* arba *Scilli* ir buvo svarbus politinis, ekonominis centras. Bizantijos laikais įkurtas vienuolynas. Vėliau miestą užėmė vandalai, po jų – arabai.

1943 m. vasarį netoliese įvyko svarbus Kaserino mūšis, kuriame Ašies pajėgos įveikė Sąjungininkus.

## Šaltiniai
Chalk el Uedas

**Chalk el Uedas** () arba ***La Guletas*** () – miestas šiaurės Tunise, Tuniso miesto aglomeracijoje, prie Tuniso įlankos. Žvejybinis uostas; su Tuniso uostu jungia 11 km ilgio kanalas. Geležinkelio stotis. Yra laivų statykla, verčiamasi maisto (žuvies perdirbimo) pramone. Kurortas. Yra 1535 m. ispanų statyta tvirtovė.

Chalk el Uedo apylinkėse yra Kartaginos griuvėsiai.

## Šaltiniai
Korčės apskritis

**Korčės apskritis** () – viena iš 12 Albanijos apskričių. Apskritį sudaro Devolio, Kolonės, Korčės, Pogradecio apygardos ir administracinis centras – Korčė.

Apskritis šiaurės rytuose turi sieną su Makedonija, o pietryčiuose su Graikija. Sausumoje ribojasi su apskritimis: Girokasterio – pietvakariuose, Beračio – vakaruose ir Elbasanio – šiaurės vakaruose.

Didelė dalis apskrities yra aukštai iškilusi, įskaitant Gramo kalnų sritį, kuris suformuoja ryšį tarp Šaro kalnų į šiaurę ir Pindo kalnų į pietus.

## Administracinis suskirstymas

## Šaltiniai
1969 m. Formulės 1 sezonas

**1969 m. Formulės 1 sezonas** buvo 20-tas Formulės 1 sezonas, kuris prasidėjo kovo 1 ir baigėsi spalio 19 dieną. Iš viso buvo surengta 11 etapų.

## Sezono apžvalga
Šiame sezone dominavo britas Jackie Stewart, kuris pelnė 6 pergales ir dar vieną kartą finišavo antroje vietoje. Antroje vietoje likusį belgą Jacky Ickx britas aplenkė 26 taškais.

Tuo pačiu J. Stewart komanda Matra-Ford tapo čempione, antroje vietoje likusią Brabham-Ford aplenkusi 17 taškų.

## Sezono rezultatai
Taškai už rezultatus buvo skirstomi taip – 9-6-4-3-2-1. Tik penki geriausi rezultatai iš pirmų 6 lenktynių ir penki iš paskutinių 6 lenktynių buvo įskaičiuojami kiekvienam lenktynininkui.

### Lenktynininkų įskaita

† Formulės 2 automobiliai užėmė 5 ir 10 vietas Vokietijos GP, tačiau taškai jiems skirti nebuvo. Taškai už 5 ir 10 vietas buvo skirti 11 ir 12 vietas užėmusiems lenktynininkams.

### Komandų įskaita

## Šaltiniai
Hamametas

**Hamametas** (, ) – kurortinis miestas šiaurės rytų Tunise, Nabulio vilajete, Bono kyšulyje, Viduržemio jūros pakrantėje (prie Hamameto įlankos). Hamameto departamento administracinis centras.

Pro miestą eina geležinkelis ir magistralė, jungiantys Tuniso ir Sfakso miestus. Yra žvejybinis uostas. Taip pat veisiamos austrės, moliuskai. Hamametas yra vienas pagrindinių pajūrio kurortų šalyje. Pliažai smėlėti. Miestas tęsiasi palei jūros pakrantę ir turi du centrus - senąjį (*Medina Hammamet*) ir naująjį, pastatytą XX a. dešimtame dešimtmetyje (*Medina Jasmin*). Senasis miesto centras yra XV a. įtvirtinimų teritorijoje, juosiamas gynybine siena. Įtvirtinimų vakaruose yra fortas.

## Istorija

Senovėje dabartinio Hamameto vietoje buvo pūnų miestas ***Puputas***. Jis II a. užkariautas romėnų ir vadintas *Colonia Aurelia Commode Pia Felix Augusta Pupput*. Dabartinis Hamametas pradėjo kurtis XIII a. pastačius tvirtovę. 1535 m. miestas užimtas ispanų ir tapo svarbiu uostu. 1881 m. užimtas prancūzų. 1942 m., per Antrąjį pasaulinį karą, okupuotas vokiečių kariuomenės; mieste buvo Vokietijos ekspedicinių pajėgų Šiaurės Afrikoje vado Ervino Romelio būstinė.

## Transportas
* 4 autobusų maršrutai, dažniausiai kursuoja Nr. 115 (kas 30 minučių)
* Taksi
* Per miestą eina geležinkelis ir plentas Zaguanas - Nabulis

## Galerija

Image:Hammamet Medina R01.jpg|Senoji miesto dalis *(medina)*
Image:Tunisie Pupput Maison.jpg|Puputo liekanos
Image:Tunisie Hammamet Medina 01.JPG|Tvirtovės sienos
Image:Hammamet - 002.jpg|Paplūdimys


## Šaltiniai
Tuniso himnas

**Ḥumāt al-Ḥimá** ( *Tėvynės gynėjai*) – valstybinis Tuniso himnas. Žodžių autoriai yra Mostafa Saadeq Al-Rafe’ie ir Aboul-Qacem Echebbi.

## Istorija
Himno žodžiai paimti iš poemos, parašytos ketvirtajame dešimtmetyje Egipte gimusio sirų poeto Mostafa Saadeq Al-Rafe’ie. Nors kartais sakoma, kad himno kompozitorius yra Mohammed Abdel Wahab, tačiau tunisiečių muzikologas Salah El Mahdi tvirtina, kad muziką himnui parašė poetas Ahmed Kheireddine, o originali peomos muzika yra Zakariyya Ahmad.

Paskutinius himno posmus parašė Aboul-Qacem Echebbi. Anot El Mahdi, šiuos posmus prie himno 1955 m. liepą prijungė nacionalistas Mongi Slim.

Šis himnas, tada žinomas kaip *„Revoliucijos himnas“*, buvo giedamas per valdančiosios partijos *Neo Destour*, vėliau tapusios *Socialistų Destorianų partija*, susitikimus. *Ḥumāt al-Ḥimá* laikinai buvo naudojamas tarp monarchijos pabaigos 1957 m. liepos 25 d. iki naujo himno *„Ala Khallidi“* priėmimo 1958 m. kovo 20 d. *„Ala Khallidi“* buvo pakeistas *Ḥumāt al-Ḥimá* po Zino Al Abidino Ben Ali tapimo Tuniso prezidentu 1987 m. lapkričio 7 d.

Amerikiečių liaudies muzikos dainininkas, gyvenantis Tunise, Kesang Marstrand parašė naują Ḥumāt al-Ḥimá interpretacija, kuri per pirmas Tuniso revoliucijos savaites tapo hitu.

## Žodžiai

### Valstybinis himnas



### Originali poema
Kafas

**Kafas** (, ) – miestas Tuniso šiaurės vakaruose, netoli Alžyro sienos, rytinėje Tel Atlaso kalnų dalyje. Vilajeto centras. Iš Kafo keliai veda į Gafsą, Kairuaną, Tunisą, Konstantiną. Javų auginimo, galvijų veisimo regiono prekybos centras. Kafas yra aukščiausiai įsikūręs Tuniso miestas. Yra įtvirtintas senamiestis su tvirtove ir mečete, romėnų pirčių ir bazilikos liekanos, Sidi Bu Machlufo ir Ali Tukijė mauzoliejai, sinagoga.

## Istorija

Miestas žinomas nuo kartaginiečių laikų, romėnai jį vadino *Sicca Veneria*. Miestas buvo svarbus politinis ir religinis centras. 688 m. miestą užėmė arabai. Kafo pavadinimas vartojamas nuo XVI a.

## Galerija

Image:El Kef's casbah.jpg|Tvirtovė
Image:El Kef roman baths, mosque and casbah.jpg|Romėnų pirtys ir mečetė
Image:Sicca Veneria1.jpg|Romėnų pirtys
Image:Sidi Bou Makhlouf Mosque.jpg|Sidi Bu Machlufo mečetė


## Šaltiniai
Yayoi Kusama

**Jajoi Kusama** (, g. 1929 m. kovo 22 d.) – japonų menininkė ir rašytoja, pagarsėjusi savo ryškiomis spalvomis ir pasikartojančiais raštais išsiskiriančiais paveikslais, koliažais, instaliacijomis, skulptūromis, performansais, prisidėjusiais prie poparto ir minimalizmo formavimosi ir padariusiais įtaką tokiems autoriams kaip Andy Warhol, Claes Oldenburg, Yoko Ono, Donald Judd ir kitiems.

Yayoi Kusuma pirmąsias autorines parodas surengė Japonijoje 1952-1955 m., o 1957 m. buvo pakviesta savo darbus eksponuoti JAV. 1958 m. persikėlė gyventi į Niujorką. Septintajame dešimtmetyje pagarsėjo savo koliažais, minkštomis skulptūromis, protestais prieš karą Vietname. 1973 m. grįžo į Japoniją ir pasitraukė iš aktyvesnės veiklos. Nuo 1989 m. įvairiose šalyse surengta ne viena Yayoi Kusama darbų retrospektyvinė paroda, vis labiau pripažįstamas jos reikšmingas indėlis į meno istoriją.

## Šaltiniai

## Nuorodos
* Oficialus puslapis
Džigitas (reikšmės)

Žodis ***džigitas*** reiškia:

* džigitas – šaunus, meistriškas raitelis;
* „Džigit“ – Baltųjų Azovo flotilės kanonierė (buvęs ledlaužis) (1919 m.);
* „Džigit“ – Rusijos imperijos 2-ojo rango burinis sraigtinis kreiseris (1876 m.);
* „Džigit“ – Rusijos imperijos burinis sraigtinis kliperis (1855 m.);
* Džigit – Rusijos gamybos zenitinių raketų *[[Igla S]]* stovinis leistuvas.


Image:Dzhigit1874-1904Kronshtadt.jpg|Rusijos kreiseris „Džigit“ (1876 m.)
Vaizdas:LedokolNo3-Dzhigit.jpg|Kanonierė „Džigit“
Image:9k38 Igla voilkh stya'Mercedes-Benz Unimog angsxhtoilya Vohskteinggesxhtieur Mexirhkyoth.jpg|Meksikos kariuomenės automobilis su raketų leistuvu *Džigit*.